钦定古今图书集成/明伦汇编/氏族典/第243卷 > 张旨
## 钦定古今图书集成/明伦汇编/氏族典/第243卷 > 张旨

按《宋史张旨传》，“旨字仲微，怀州河内人。父延嘉，颇读
书，不愿仕，州上其行，赐号嵩山处士。旨进保定军司
法参军。上书转运使锺离瑾，愿补一县尉，捕剧贼以
自效。瑾为奏，徙安平尉，前后捕盗三百馀人。擢秘书
省校书郎，迁著作佐郎。明道中，命知安丰县，再迁太
常博士，通判忻州。元昊反，特迁尚书屯田员外郎，通”
判府州。率兵击贼，以功迁都官员外郎，徙知莱州，改
知邢州，擢提点河东路刑狱。范仲淹、欧阳修言其“鸷
武有谋略”，除阁门使，累迁光禄卿、知潞、晋二州。以老
疾，权判西京御史台，寻卒。